Pärnu Spordiliidu 27.06.2017.a. juhatuse koosoleku protokoll.

Koosoleku toimus 27.06.2017.a. Pärnu Spordiliidu kontoris. Algus 12.00 lõpp 14.00

Kohal olid juhatuse liikmetest: Enn Hallik, Mait Käbin, Rauno Kirschbaum, Marika Tikkerbär,

Matti Killing.

Külalisena: Uno Koort.

Puudusid: Helju Sutt, Kai Esna, Jüri Saar, Tiit Aasma.

PÄEVAKORD:

1. Huvihariduse „ringiraha“ jaotusest omavalitsustele.
2. Ülevaade Pärnumaa Spordiliidu üldkogst.

1. Selle aasta 01. septembrist käivitub laste ja noorte huvitegevuse täiendava toetamise üleriigiline programm.

Riigi keskvalitsus on otsustanud ergutada ja toetada noorte huvitegevust, parandada noori köitvate ja arendavate tegevuste kättesaadavust ning seda mitmekesistada. Sel otstarbel suunatakse käesoleval aastal kohalikele omavalitsustele toetusraha kuni 6 miljonit eurot ja järgmisel aastal 15 miljonit eurot.

Käesoleval aastal eraldatakse Pärnu linnale 82 000 eurot.

Teadaolevalt toimub infopäev augustis.

Pärnu Spordiliidu juhatus pani kirja omapoolsed mõtted, kuidas ja kellele võik olla toetus suunatud:

1. Näiteks võiks olla suunatud õppemaksu soodustusena.
2. Toetatakse lapsi vanuses 6 eluaastst kuni 19 aastasteni.
3. Toetada klubi tublimaid.
4. Toetus võiks olla kas läbi organisatsiooni või lapsevanema.
5. Moodustada lisaringe, et laiendada kandepinda või ettevalmistusrühmad.
6. Otsustati: Võtta info teadmiseks.

2. Pärnumaa Spordiliidu 20. juunil toimunud üldkogul otsustati kinnitada liikmemaksu suuruseks 15 eurot aastas.

Teiseks põhiliseks aruteluks oli arengukava.

Väljavõte protokollist:

Sõna võttis: Vahur Mäe- Pärnumaa Spordiliidul ei ole seni arengukava. Organisatsioonil on vajadus pikemalt vaadata ja planeerida arengut, konkurentsivõimet ja maandada riske.

Moodustatud on töögrupp kuhu kuuluvad Vahur Mäe, Kaie Toobal, Kaiu Kustasson, Siret Tammekänd, Enn Hallik.

Täna on esimene grupitöö, kus püüame teha SWOT analüüsi ja leida vastuse küsimusele, mis on organisatsiooni kriitilised edutegurid ja vajalikud tegurid funktsioonide täitmiseks ja teenuste pakkumiseks.

Ajakava kohaselt peaks septembriks olema esimene kokkuvõte grupitöödest, oktoobris nende tutvustamine liikmetele ja novembris valminud arengukava kinnitamine.

Otsustati: Alustada grupitöödega ja võtta planeeritud ajagraafik teadmiseks.

Koosoleku juhataja: Protokollija:

Enn Hallik Leili Kukk